
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                       Bucureşti, 23 iunie 2015                   

şi problemele minorităţilor naţionale                                             Pl-x 467/2015
Domnului deputat  Buicu Corneliu-Florin
Preşedintele Comisiei pentru sănătate şi familie

AVIZ
Asupra Propunerii legislativă pentru completarea alin.(1) al art.10 din ordinul Ministerului Sănătăţii nr.386 din 7 aprilie 2004 privind aprobarea Normelor de aplicare a Legii drepturilor pacientului nr.46/2003

                     În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. Pl-x 467 din 15 iunie  2015, spre dezbatere şi avizare, Propunerea legislativă pentru completarea alin.(1) al art.10 din ordinul Ministerului Sănătăţii nr.386 din 7 aprilie 2004 privind aprobarea Normelor de aplicare a Legii drepturilor pacientului nr.46/2003, înregistrată cu nr. 4c-5/447/17 iunie 2015.

 
          Senatul, în calitate de primă Cameră sesizată, a respins a respins propunerea legislativă  la data de 5 februarie  2015. 
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră  decizională.

                       Propunerea legislativă are ca obiect de reglementare  clarificarea modului prin care pacientul poate desemna o altă persoană care să aibă acces la informaţiile considerate confidenţiale ( realizarea unui „acord” consemnat în foaia de observaţie, prin care pacientul desemnează o persoană care să aibă acces deplin, atât în timpul vieţii cât şi după decesul acestuia, la informaţiile cu caracter confidenţial)
                       Potrivit prevederilor art.61 din Regulamentul Camerei Deputaţilor, republicat, Comisia a exeminat iniţiativa legislativă,   în şedinţa din  23 iunie 2015, şi în urma dezbaterilor, membrii comisiei au hotărât, cu majoritate de voturi, să îi acorde aviz negativ. 
               În raport de obiectul şi conţinutul său, propunerea legislativă face parte din categoria legilor ordinare.

         PREŞEDINTE,
                                                                        Deputat

                                                                            Nicolae Păun
Întocmit: Consilier parlamentar dr. Marcela Monica STOICA        

